section_heading: Krizofanska kiselina
paragraph_text: Krizofanska kiselina ili krizofanol, C<sub>15</sub>H<sub>10</sub>O<sub>4</sub> (C.I. 75400), talište 196 °C, izlučuje se u obliku zlatnožutih pločica iz etanola i benzena. Nalazi se u korijenju rabarbare (lat. Rheum officinale) i u kori kiselica ili štavelja (lat. Rumex obtusifolius, R. nepalensis, R. celonianus). Krizofanska kiselina boji vunu namočenu kromnim solima crveno.